Proces – verbal
Încheiat azi miercuri 26 august 2026 cu ocazia derulării şedinţei ordinare a Consiliului Local Coroisânmărtin,
Sedinţa a fost convocată la data de 20 august 2026  cu Dispoziţia primarului nr.63.
De la şedinţă absentează domnul consilier local Lupşa Vasile Sorin care a informat secretarul general că nu va putea da curs convocării.
[bookmark: _GoBack]La începutul şedinţei domnii consilieri Szekely Ana Maria şi Gândilă Doru anunţă că se abţin de la votarea Ordinii de zi  şi a punctului 3 înscris pe ordinea de zi, datorită calităţii de angajaţi ai scolii, iar doamna Szekely Ana Maria se abtine şi de la punctul 4 privind rectificarea de buget.
Secretarul general prezintă o informare cu privire la posibile  incompatibilităti generate de intrarea în vigoare a  Legii nr.165/2026, care a stârnit discuţii în ultima perioadă şi de care domnii consilieri trebuie să ţină seama. 
Domnul primar informează că va trebui ales un nou preşedinte de şedinţă. Este propus domnul Suciu Gheorghe Iuliu care este ales preşedinte de şedinţă cu unanimitate de voturi adoptându-se HCL nr.24/2026 cu unanimitate de voturi. Domnul preşedinte preia conducerea lucrărilor şedinţei şi supune la vot Ordinea de Zi care a fost comunicată cu 5 zile înainte de data şedinţei:
1. Proiect de hotărâre  privind alegerea preşedintelui de şedinţă.
2. Proiect de hotărâre privind avizarea încheierii unui act adiţional la contractul 2472/05.05.2025 de  delegare a gestiunii activităților de tratare mecano-biologică a deșeurilor reziduale, inclusiv transportul deșeurilor stabilizate biologic și al deșeurilor reziduale care nu mai pot fi valorificate la DDN Sânpaul și al deșeurilor reziduale valorificabile energetic la instalațiile de valorificare energetică, prin exploatarea Stației de Tratare Mecanică și Biologică Sânpaul din județul Mureș,- negociere fără publicare prealabilă a unui anunț de participare.
3. Proiect de hotărâre privind transferul dreptului de proprietate către unitatea de învăţământ Scola Gimnazială Coroisânmărtin a dotărilor achiziţionate de către UAT Comuna Coroisânmărtin în cadrul proiectului ,, Dotarea cu echipamente IT, mobilier şi materiale didactice a Scolii Gimnaziale Coroisânmărtin.
4. Proiect de hotărâre privind rectificarea bugetului local pentru anul 2026.
Ordinea de zi este votată cu 8 voturi pentru, domnii Szekely Ana Maria şi Gândilă Doru s-au abţinut.
	In continuare secretarul general dă citire procesului-verbal al şedinţei anterioare care este votat cu unanimitate de voturi.
 Primul punct fiind epuizat se trece la punctul 2, domnul primar dă citire proiectului de hotărâre şi explică că adoptarea hotărârii a fost solicitată de către ADI ECOLECT Mureş şi are ca obiect avizarea încheierii unui act adiţional la contractul 2472/05.05.2025 de  delegare a gestiunii activităților de tratare mecano-biologică a deșeurilor reziduale, inclusiv transportul deșeurilor stabilizate biologic și al deșeurilor reziduale care nu mai pot fi valorificate la DDN Sânpaul și al deșeurilor reziduale valorificabile energetic la instalațiile de valorificare energetică, prin exploatarea Stației de Tratare Mecanică și Biologică Sânpaul din județul Mureș - negociere fără publicare prealabilă a unui anunț de participare, scopul fiind continuarea activităţii de colectare a deşeurilor care se derulează destul de bine, nefiind semnalate probleme pe raza comunei, în ultima vreme. Nu sunt discuţii, se supune la vot, HCL nr.25/2026 se adoptă cu unanimitate de voturi. 				In continuare se trece la punctul 3 înscris pe Ordinea de zi  privind transferul dreptului de proprietate către unitatea de învăţământ Scoala Gimnazială Coroisânmărtin a dotărilor achiziţionate de către UAT Comuna Coroisânmărtin în cadrul proiectului ,,Dotarea cu echipamente IT, mobilier şi materiale didactice a Scolii Gimnaziale Coroisânmărtin”. 							Domnul primar dă citire proiectului de hotărâre spunând că în Anexă sunt cuprinse bunurile care fac obiectul transferului iar acesta se va face odată cu începerea noului an şcolar. Nu sunt discuţii se supune la vot HCL nr.26/2026 se adoptă cu 8 voturi pentru şi două abţineri, domnii Gândilă Doru şi Szekely Ana Maria s-au abţinut.
La ultimul punct privind rectificarea de buget, domnul primar dă citire proiectului de hotărâre subliniind că rectificarea este necesară în vederea decontării navetei pentru personalul primăriei, funcţionalitatea şcolii gimnaziale la început de an şcolar, dar şi transferul unor sume între capitole bugetare pentru bunuri şi servicii. Nu sunt discuţii se supune la vot HCL nr.27/2026 se adoptă cu 9 voturi pentru, doamna Szekely Ana Maria s-a abţinut.
După epuizarea Ordinii de zi d-nul primar spune că i s-a propus de către administratorul SC Ceragrim SRL infiinţarea unui crematoriu sau incinerator de cadavre pe raza comunei iar pentru aceasta ar fi necesare 6 ha de teren, însă dânsul nu susţine o asemenea investiţie, domnul Bărbuţă Neculai susţinând că aşa se vorbeşte că primăria nu e de acord. 							Domnul primar spune că nu poate fi de acord atâta vreme cât ferma de porci creează atâtea probleme din cauza mirosului pe care-l propagă,  la inceputul lunii august cetăţenii adresându-se Instituţiei Prefectului cu o sesizare întrucât anul acesta mirosul s-a simţit în toate satele aprţinătore comunei după împrăştierea dejecţiilor pe terenurile agricole. Domnul Cernea Nicolae care este fermier vechi spune că în tări precum Germania operatiunea de imprăstiere a dejecţiilor durează  2-3 zile, acestea se incorporează în sol după care nimeni nu mai are voie să producă miros, lucru care ar trebui să se întâmple şi la noi. Toti consilierii spun că este totuşi greu de suportat această stare de fapt întucât mirosul a persistat aprope duoă săptămâni. Domnul primar spune că APM Mureş a deplasat un laborator mobil în comună pentru a se putea constatat eventuale depăşiri ale limitelor de substante poluante din aer, secretarul general spunând că cetătenii au solicitat ca măsurătorile să se facă când mirosul persistă în caz contrar probabil că vor rezulta valori normale. Domnul Bărbută Neculai spune că Ferma este amplasată la distanţa mică de zona locuită, până la prima casă fiind doar 100 m şi disconfortul este foarte deranjant. Secretarul general spune că această fermă nu este nouă, are o vechime considerabilă, domnul consilier Suciu Gheorghe Iuliu spunând că este de prin anul 1965, iar o parte din case inclusiv cea la care face referire domnul Bărbuţă, au fost construite după ce exista ferma. In anul 2012 a fost autorizată extinderea şi modernizarea fermei, însă extinderea s-a făcut pe latura de Est, nu spre zona locuită, dar asta nu înseamnă că administratorii fermei nu trebuie să uzeze de toate măsurile necesare pentru a nu cauza disconfort pentru cetăţeni, mai ales că numărul efectivului de porci a crescut. Deasemenea secretarul general spune că a constatat şi o lipsă de comunicare a celor de la fermă, cetăţenii ar trebui informaţi cu privire la imprăştierea dejecţiilor iar timpul de aplicare să fie limitat, anul acesta mirosul s-a simtit puternic şi la sediul primăriei, dejecţiile fiind împrăştiate şi pe miriştea din apropierea satului Coroisânmărtin iar seceta a amplificat mirosul, domnii consilieri spunând că aceste dejecţii ar fi trebuit incorporate in sol. 
Domnul primar solicită o parere vizavi de amplasarea unui crematoriu pe raza comunei,  domnii consilieri având rezerve în a se pronunţa în special din cauza mirosurilor pe care ar putea să le propage un astefel de obiectiv, care ar intiga  si mai mult cetăţenii.
Nemaifiind alte discuţii domnul preşedinte declară închise lucrările şedinţei.



Preşedinte de şedinţă,                          Contrasemnează secretar general,
    	 Suciu Gheorghe Iuliu   		                                    	 Pop Mircea

